  Майя Бывальцева 1-тӥ оштолэзе Ижкарын Суредан устолыкъя элькун музейын (Киров нимо ульча, 128) тодмо удмурт суредасьлэн Семён Виноградовлэн 85 ар тырмонэзлы, озьы ик Удмуртиын Гуртлэн арезлы сӥзем «Природный календарь» адӟытон ӵектос ужаны кутскоз. Со сярысь ужъюртлэн пресс-службаез ивортӥз. Адӟытонэ Семён Виноградовлэн буёлэн суредам ужъёсыз, музейлэн бичетысьтыз чеберлыко киужъёс, озьы ик Кузебай Герд нимо йӧскалык музейлэн архивысьтыз туспуктэмъёс. Экспозицилэн темаез - гуртоослэн улозы но солэн инкуазен герӟаськемез. Карын улӥсьёсын ӵошатыса, гуртын улӥсьёс быдэсак арлэн вакытъёсынызы герӟаськемын: тулыс кизён, гужем турнан, сӥзьыл емышъёсты оскон но толалтэ выль бусы ужъёслы дасяськон. Адӟытонэ лыктэмъёс арлэн вакытъёсызъя гурт ужъёсын тодматскыны быгатозы. Адӟытон 30-тӥ куартолэзёзь ужалоз. Семён Виноградов – УАССР-ысь калык суредась, Россиысь суредасьёслэн огазеяськонзылэн ёзчиез, дышетӥсь. Вордскиз Алнаш ёросысь Шайтангуртын 1936-тӥ арын 27-тӥ толшоре Тегъёс: Лулчеберет Ижкар Удмуртия адӟытон суредасьёс Суреданустолыкъямузей  